— 410 - 



le plus patient homme qui fust en son temps; car pour 

 quelque reproche ou vilennie qu'on dist de lui, il ne 

 vouloil point prendre vengeance , et du tout s'en soub- 

 raettoit à Dieu, aussi Dieu lui a toujours gardé sa 

 bonne renommée, et plus après la mort que devant, ne 

 pour quelques mauvais termes que lui tinst le roy 

 Charles son maistre , oncque ne dit mal de lui , ne ne 

 laissa à le bien servir. Et sçay bien qu'il estoit rempli 

 de toutes bonnes vertus : car oncques ne le ouyt-on 

 blasphémer le nom de Dieu, et ne le pouvoit ouyr qu'il 

 ne reprinst ceux qui le blasphémoient, et les punissoit 

 s'ils estoient tels qu'il le peust feire.... 



« Et suis certain que, s'il eusl voulu croire aucuns 

 de son conseil à la prinse de Paris , et avoir excédé les 

 termes de raison, il eust gagné deux cents mille escus; 

 mais il ne l'eust pour rien fait, et ne gagna que bonne 

 renommée et l'amour des gens. Il estoit prud'homme, 

 chaste et vaillant autant comme prince peut estre ; et 

 me semble que homme ne debvoit rien craindre en sa 

 eompagnée ; car homme en son temps ne fut de meil- 

 leure conduite que lui pour conduire une grande 

 bataille ou grand siège, et pour toutes approches en 

 toutes manières. Et tous les jours au moins une fois 

 la journée, parloit de la guerre, et y prenoit plaisir 

 plus qu'à nulle autre chose. Sur toutes choses airaoit 

 gens vaillants et bien renommés , et aimoit et soustenoit 

 le peuple plus que nul autre, et faisoit largement des 

 biens aux pauvres mendiants autres pauvres de Dieu. 

 Et quand je ne cesserois jamais de dire, je n'en saurois 

 dire la dixiesme partie de ce que je crois et pense qu'il 

 a fait. » 



